Smernica Rady
z 25. júna 1987,
ktorou sa menia a dopĺňajú určité smernice o aproximácii právnych predpisov členských štátov týkajúcich sa priemyselných výrobkov vzhľadom na rozlišovacie čísla a písmená označujúce členské štáty
(87/354/EHS)
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na článok 100,
so zreteľom na návrh Komisie [1],
so zreteľom na stanovisko Zhromaždenia [2],
so zreteľom na stanovisko Hospodárskeho a sociálneho výboru [3],
keďže Akt o pristúpení Španielska a Portugalska prijal pre určité smernice týkajúce sa aproximácie právnych predpisov členských štátov, vzťahujúcich sa k priemyselným výrobkom, rozlišovacie písmená "GR" pre Grécku republiku;
keďže na účel zachovania spojenia s označením pre Grécko v jeho národnom jazyku, mali by byť pridelené rozlišovacie písmená "EL" tomuto členskému štátu; keďže uvedené smernice musia byť podľa toho zmenené a doplnené,
PRIJALA TÚTO SMERNICU:
Článok 1
Smernice uvedené v prílohe sa týmto menia a dopĺňajú podľa ustanovení, v nej obsiahnutých.
Článok 2
1. Členské štáty do 31. decembra 1987 prijmú zákony, iné predpisy a správne ustanovenia potrebné na dosiahnutie súladu s touto smernicou. Okamžite o tom budú informovať Komisiu.
2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou.
Článok 3
Táto smernica je adresovaná členským štátom.
V Luxemburgu 25. júna 1987